CELEX: 62012TN0251
Language: fi
Date: 2012-06-06 00:00:00
Title: Asia T-251/12: Kanne 6.6.2012 — EGL ym. v. komissio

28.7.2012   
            
            
               FI
            
            
               Euroopan unionin virallinen lehti
            
            
               C 227/29
            
         Kanne 6.6.2012 — EGL ym. v. komissio
   (Asia T-251/12)
   2012/C 227/50
   Oikeudenkäyntikieli: englanti
   
      Asianosaiset
   
   
      Kantajat: EGL, Inc. (Houston, Yhdysvallat), CEVA Freight (UK) Ltd (Ashby de la Zouch, Yhdistynyt kuningaskunta), CEVA Freight Shanghai Ltd (Shanghai, Kiina) (edustajat: Queen's Counsel M. Brealey, barrister S. Love, solicitor M. Pullen, solicitor D. Gellespie ja solicitor R. Fawcett-Feuillette)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan SEUT 101 artiklan ja ETA-sopimuksen 53 artiklan mukaisesta menettelystä asiassa COMP/39.462 — Rahdin huolinta 28.3.2012 tehdyn komission päätöksen K(2012) 1959 lopullinen 1 artiklan sikäli kuin kantajien katsottiin osallistuneen kahteen SEUT 101 artiklan 1 kohdan rikkomiseen, jotka käsittävät niin kutsutun New Export System (NES) -järjestelyn ja Currency Adjustment Factor (CAF) -järjestelyn
            
         
               —
            
            
               kumoamaan 28.3.2012 tehdyn komission päätöksen K(2012) 1959 lopullinen 2 artiklan sikäli kuin siinä määrätään kantajille sakkoja tai toissijaisesti alentamaan sakon määrää ja
            
         
               —
            
            
               velvoittaa vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat neljään kanneperusteeseen.
   
               1)
            
            
               Ensimmäinen kanneperuste, jonka mukaan vastaaja ei määrittänyt merkityksellisiä markkinoita, joihin NES- ja CAF-järjestelyt vaikuttavat, eikä se tämän vuoksi noudattanut oikeusvarmuuden olennaisia vaatimuksia. Tällöin vastaaja teki oikeudellisen virheen ja/tai arvioi tosiseikkoja virheellisesti.
            
         
               2)
            
            
               Toinen kanneperuste, jonka mukaan vastaaja ei osoittanut, että NES-järjestelyllä oli merkittävä vaikutus EU:n jäsenvaltioiden väliseen kauppaan. Todetessaan tällaisen vaikutuksen vastaaja teki oikeudellisen virheen ja/tai arvioi tosiseikkoja virheellisesti.
            
         
               3)
            
            
               Kolmas kanneperuste, jonka mukaan vastaaja määräsi sakon NES-järjestelyn osalta, vaikka sillä ei ollut tähän toimivaltaa neuvoston asetuksen (ETY) N:o 141/62 (1), sellaisena kuin se on muutettuna neuvoston asetuksella (ETY) N:o 3975/87 (2), nojalla. Tältä osin riidanalaista päätöstä rasittaa perustelujen puutteellisuus ja/tai oikeudellinen virhe.
            
         
               4)
            
            
               Neljäs kanneperuste, jonka mukaan, kun vastaaja myönsi Deutsche Postille virheellisesti sakkoimmuniteetin CAF-järjestelyn osalta, se ei tunnustanut asianmukaisesti niiden CAF-järjestelyä koskevien todisteiden arvoa, jotka kantajat toimittivat komissiolle sakkoimmuniteettia tai sakkojen alentamista koskevassa hakemuksessaan.
            
         
      (1)  Liikenteen jättämisestä neuvoston asetuksen N:o 17 soveltamisalan ulkopuolelle annettu neuvoston asetus N:o 141 (EYVL 1962 124, s. 2751; Ep. Alue 7, Nide 1, s. 36).
   
      (2)  Menettelyn käyttöön ottamisesta kilpailusääntöjen soveltamiseksi lentoliikenteen alalla 14.12.1987 annettu neuvoston asetus (ETY) N:o 3975/87 (EYVL 1987, L 374, s. 1).